ธ.ก.ส. เปิดรับฝากสลากออมทรัพย์เกษตรยั่งยืน หน่วยละ 20 บาท ซึ่งเป็นสลากชนิดไร้ใบตราสาร ออมในรูปแบบสลากดิจิทัล
ธ.ก.ส. เปิดรับฝากสลากออมทรัพย์เกษตรยั่งยืน หน่วยละ 20 บาท ซึ่งเป็นสลากชนิดไร้ใบตราสาร ออมในรูปแบบสลากดิจิทัล นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก "สลากออมทรัพย์เกษตรยั่งยืน" ซึ่งเป็นสลากชนิดไร้ใบตราสาร จำนวน 50,000 หมวดๆ ละ 10,000 หน่วย รวม 500 ล้านหน่วยๆ ละ 20 บาท รวมเป็นเงิน 10,000 ล้านบาท เพื่อเป็นทางเลือกในการออมเงินของเกษตรกร ผู้ลงทะเบียนบัตรสวัสดิการแห่งรัฐและผู้ฝากรายย่อย ภายใต้แนวคิด "ออมน้อย ฝากง่าย คืนทุน ลุ้นโชค ออมทุกเดือน ลุ้นทุกเดือน" ธ.ก.ส. เปิดรับลงทะเบียนผู้ฝากสลากตั้งแต่วันนี้เป็นต้นไป ณ ธ.ก.ส. ทุกสาขาทั่วประเทศ และเปิดรับฝากผ่านแอปพลิเคชัน ธ.ก.ส. A-Mobile ในวันที่ 18 สิงหาคมนี้ และฝากผ่าน ธ.ก.ส. ทุกสาขาทั่วประเทศ รวมถึงเคาน์เตอร์เซอร์วิสในร้าน 7-Eleven ตั้งแต่วันที่ 19 สิงหาคม 2562 เป็นต้นไป โดยค่าธรรมเนียมเป็นไปตามผู้ให้บริการกำหนดสลากออมทรัพย์เกษตรยั่งยืนมีอายุรับฝาก 2 ปี ฝากขั้นต่ำ 20 บาท สูงสุดไม่เกิน 200,000 บาท/ครั้ง เมื่อฝากครบกำหนดจะได้รับดอกเบี้ยหน่วยละ 0.20 บาท คิดเป็นอัตราร้อยละ 0.5 ต่อปี ในส่วนของหมวดสลากประกอบด้วยอักษรภาษาไทย 4 หลักตามด้วยหมายเลขสลาก 4 หลัก โดยผู้ฝากสามารถลุ้นรางวัลเลข 4 ตัว รางวัลละ 2,000 บาท และรางวัลเลข 4 ตัว เสี่ยงหมวดมูลค่า 2 ล้านบาท ได้ในงวดที่ฝาก ซึ่งถ้าผู้ฝากต้องการลุ้นรางวัลใหญ่ทุกงวด ต้องออมทุกงวด นอกจากนี้ ผู้ฝากยังมีสิทธิ์ลุ้นรางวัลเลข 4 ตัว ไม่เสี่ยงหมวด รางวัลละ 20 บาท โดยสามารถลุ้นรับรางวัลได้ตลอดอายุสลาก 24 งวด และสำหรับผู้ออมอย่างน้อย 6 งวดขึ้นไป ตั้งแต่วันที่ 18 สิงหาคม - 15 กรกฎาคม 2562 ยังมีสิทธิ์ลุ้นรับรางวัลทองคำแท่งมูลค่า 1 ล้านบาท จำนวน 2 รางวัล โดยออกรางวัลทุกวันที่ 16 ของทุกเดือน เริ่มตั้งแต่เดือนกันยายน 2562 ทั้งนี้ผู้ฝากสามารถตรวจผลการออกรางวัลได้ผ่านเว็บไซต์ www.baac.or.th และสามารถสอบถามรายละเอียดเพิ่มเติมได้ที่ call center 0 2555 0555